stanford-oval/wikipedia huggingface dataset:
Low (albumi)
Taustaa

David Bowie oli vuosina 1974–1976 tullut hyvin suosituksi Yhdysvalloissa, ja viimeisin albumi Station to Station oli saanut erinomaisen vastaanoton sekä yleisöltä että kriitikoilta. Suosion varjopuolena oli se, että Bowielle oli kehittynyt vakava kokaiiniriippuvuus, joka oli alkanut vuonna 1974 ja oli pahimmillaan juuri Station to Stationin äänityksen aikoihin. Bowie on kertonut, ettei muista mitään albumin äänityksistä, ja kokaiinin runsas käyttö hämärsi rajat hänen oman persoonallisuutensa ja fiktiivisten lavahahmojensa välillä. Lokakuussa 1976 Bowie päätti ratkaista huumeongelmansa muuttamalla Länsi-Berliinin Kreuzbergin kaupunginosaan, missä asui enimmäkseen turkkilaisia maahanmuuttajia. Bowien huoneisto oli vaatimaton ja se sijaitsi käytettyjä autoja myyneen liikkeen yläkerrassa osoitteessa Hauptstrasse 155. Elämä Berliinissä oli hänelle muutenkin Los Angelesin supertähteyteen verrattuna hiljaisempaa, ja hän sai liikkua kaupungissa melko huomaamattomasti.
»Minusta oli kovaa vauhtia tulossa seuraava rockin uhri – totta puhuen olen melko varma, etten olisi selvinnyt 70-luvusta jos olisin jatkanut sillä tiellä, jolla olin. Mutta olin tarpeeksi onnekas tietääkseni jossain sisällä, että olin tappamassa itseni, ja minun täytyi tehdä jotain ratkaisevaa, että pääsin eroon siitä.» 
(David Bowie, 1996)
Bowien yhteistyökumppaniksi tuli Roxy Music -yhtyeen entinen kosketinsoittaja Brian Eno, joka oli erityisesti soolourallaan saavuttanut mainetta kokeellisilla, ambient-vaikutteisilla albumeillaan. Bowieen oli tehnyt vaikutuksen Enon vuonna 1975 julkaisema albumi Another Green World. Enolla oli merkittävä vaikutus Bowieen myös ideatasolla. Eno kehotti Bowieta ajattelemaan levytysprosessia epälineaarisesti ja leikittelemään rakenteella ja tekstillä. Eno antoi myös ymmärtää, ettei laulun tarvitse aina olla tarina. Sattumanvaraisuudesta ja vastakkainasettelusta tulikin Bowien tärkein musiikillinen periaate 1970-luvun loppuun asti.
Julkaisu ja vastaanotto > Arvostelut

Allmusic:
Kevchino.com:
Pitchfork: 10/10
Rolling Stone:
Christgau’s Record Guide (B+) (1981)
Julkaisu ja vastaanotto > Listasijoitukset

| Valtio | Korkein sijoitus | Listaviikot | Nousu listalle | Lähde |
| --- | --- | --- | --- | --- |
|  Britannia | 2. | 23 | 29.1.1977 |  |
|  Norja | 10. | 12 | viikko 4/1977 |  |
|  Yhdysvallat | 11. | 19 | 1977 |  |
|  Ruotsi | 12. | 7 | 25.1.1977 |  |
|  Uusi-Seelanti | 12. | 15 | 20.3.1977 |  |
|  Itävalta | 17. | 8 | 15.3.1977 |  |
|  Suomi | 30. | 1 | helmikuu 1977 |  |
|  Kanada | 56. |  | 19.2.1977 |  |
Jälkivaikutus

Bowie esitteli albumilla uuden laulutyylin: hän laulaa kappaleet ”What in the World”, ”Sound and Vision”, ”Always Crashing in the Same Car” ja ”Be My Wife” hiljaisena tajunnanvirtana. Lyhyet ja verbaalisesti alimittaiset lauseet esitettiin yksitavuisesti koneellisen rytmisektion säestyksellä. Samaa tekniikkaa käyttivät muun muassa 1970-luvun lopulla Gary Numan ja vuonna 1993 U2-yhtye kappaleessa ”Numb”. Allmusic-sivuston kriitikko Stephen Thomas Erlewine sanoo albumin osoittaneen avantgardelle uuden suunnan rock-musiikissa.
Vaikka Low'ta voidaan pitää taiderockina, siinä on myös tiettyjä punkmaisia piirteitä. Syntetisaattorit olivat aiemmin olleet lähes pelkästään progressiivista rockia soittavien yhtyeiden sekä todella taitavien ammattilaisten käytössä, mikä oli luonut soittimesta osittain kielteisen kuvan. Tavallisissa pop-lauluissa syntetisaattoria oli kuultu vain harvoin, mutta Low’n on katsottu palauttaneen syntetisaattorin maineen. Tämä johtui osittain siitäkin, että albumin julkaisun aikoihin syntetisaattorien hinnat alkoivat laskea. Kahden vuoden sisällä Ultravox, Human League sekä Orchestral Manoeuvres in the Dark esittivät jo pop-musiikkia syntetisaattorien avulla.
Musiikkialbumien arviointiin erikoistunut Pitchfork Media -sivusto julisti Low’n 1970-luvun parhaaksi albumiksi ja Rolling Stone -musiikkilehti sijoitti sen 249:nneksi vuonna 2003 julkaistulla Kaikkien aikojen top 500 -albumilistalla. Low sisältyy myös Robert Dimeryn kirjaan 1001 albumia jotka jokaisen on kuultava edes kerran eläessään. Dimeryn mukaan erityisesti albumin instrumentaalikappaleet olivat tärkeä musiikillinen käännekohta punkrockin jälkeisellä aikakaudella. Erityisen innostuneita olivat Joy Divisionin jäsenet, jotka jopa antoivat yhtyeelleen ensin nimen Warszawa Low’n kappaleen mukaan. Dimeryn kirjan vuonna 2010 julkaistun suomalaisen painoksen kannessa käytetään Low’n kansikuvaa.
Säveltäjä Philip Glass julkaisi vuonna 1993 albumin Low Symphony, joka sisältää yli 15-minuuttiset versiot Low’n kappaleista ”Subterraneans” ja ”Warszawa”. Levyn kolmas kappale on Bowien ja Brian Enon kirjoittama, vuosina 1976–1979 äänitetty ”Some Are”. Bowien alkuperäinen versio on bonuskappaleena Low’n vuoden 1991 CD-versiolla.
Kappaleet

A-puoli
Speed of Life – 2.47 (säv. David Bowie)
Breaking Glass – 1.52 (säv. Bowie/Dennis Davis/George Murray)
What in the World – 2.23 (säv. Bowie)
Sound and Vision – 3.03 (säv. Bowie)
Always Crashing in the Same Car – 3.29 (säv. Bowie)
Be My Wife – 2.56 (säv. Bowie)
A New Career in a New Town – 2.51 (säv. Bowie)
B-puoli
Warszawa – 6.20 (säv. Bowie/Brian Eno)
Art Decade – 3.44 (säv. Bowie)
Weeping Wall – 3.26 (säv. Bowie)
Subterraneans – 5.39 (säv. Bowie)
Kappaleet > Vuoden 1991 uusintapainoksen bonuskappaleet

Some Are – 3.24 (ennenjulkaisematon vuosina 1976–79 äänitetty kappale, säv. Bowie/Eno)
All Saints – 3.35 (ennenjulkaisematon vuosina 1976–79 äänitetty kappale, säv. Bowie/Eno)
Sound and Vision – 4.43 (1991 remix)
Kokoonpano

David Bowie – laulu, kitara, ”pumppubasso”, ARP-syntetisaattori, saksofonit, huuliharppu, piano, lyömäsoittimet, vibrafonit, ksylofonit, Chamberlin
Brian Eno – laulu, minimoog, ARP-syntetisaattori, kitaroiden käsittely, Chamberlin, piano
Carlos Alomar – rytmikitara
Ricky Gardiner – kitara
George Murray – bassokitara
Roy Young – piano, farfisa-urut
Dennis David –lyömäsoittimet
Mary Visconti, Iggy Pop – taustalaulu
Eduard Meyer – sellot
Peter & Paul – piano, ARP-syntetisaattori
Kansikuva elokuvasta Mies toisesta maailmasta – Steve Schapiro
Painoksia

Painoksia maittain
| Formaatti | Valtio | Levy-yhtiö ja tunnus | Julkaistu | Lähde |
| --- | --- | --- | --- | --- |
| LP |  | RCA PL 12030 | 1977 |  |
| LP |  | RCA PL 12030 | 1977 |  |
| LP |  | RCA Victor CPL1-2030 | 1977 |  |
| LP |  | RCA RVP-6154 | 1977 |  |
| LP |  | RCA Victor AYL1-3856 | 1980 |  |
| MC |  | RCA Victor NK-13856 | 1980 |  |
| LP |  | RCA YL 13856 | 1981 |  |
| LP |  | RCA RPL-2105 | 1982 |  |
| LP |  | RCA Internat. PL 83856 | 1984 |  |
| CD |  | RCA PD83856 | 1985 |  |
| CD |  | RCA PD 83 856 | 1985 |  |
| LP |  | EMI EMD 1027 | 1991 |  |
| CD |  | EMI CDP 79 7719 2 | 1991 |  |
| CD |  | RCA RCD 10142 | 1991 |  |
| CD |  | EMI 7243 521907 0 6 | 1999 |  |
| CD |  | EMI | 1999 |  |
| CD |  | Virgin 7243 521907 0 6 | 1999 |  |
| CD |  | ArsNova AN99-2057 | 1999 |  |
| CD |  | RCA PCD1-2030 | 2000* |  |
| CD |  | EMI Toshiba TOCP-70150 | 2007 |  |
| LP (kuva) |  | ORO 104/1992 | 2007 |  |
* = Vedettiin pois myynnistä.
Entinen Roxy Music -jäsen Brian Eno oli merkittävässä roolissa Low’n työstössä. Kuva vuodelta 2006.
EMS VCS 3 -syntetisaattori.
Albumin alkuperäinen mainosjuliste. Alemmassa tekstissä sanotaan radikaaliin tyylinmuutokseen viitaten: ”Bowien kaksi puolta, joita et ole koskaan aiemmin kuullut.”
Senaki

| Senaki (სენაკი) |
| --- | --- |
 lippu:  vaakuna
 Senaki
 Koordinaatit: 42.2697°N, 42.0635°E 
Valtio:   Georgia
Hallintoalue:  Samegrelo ja Zemo Svaneti
Piirikunta:  Senakin piirikunta
Kaupungiksi:  1921
Korkeus:  28 m
Väkiluku (2014)  ():  21 596
Aikavyöhyke:  UTC+4
Infobox OKVirheellinen NIMI-arvo: 
Senaki (georg. სენაკი) on kaupunki Senakin piirikunnassa Samegrelo ja Zemo Svanetin hallintoalueella Georgian länsiosassa. Se sijaitsee rautateiden risteyskohdassa, jossa Tbilisin ja Suhumin välisestä radasta erkanee haara Potiin. Kaupungissa asuu 21 596 henkeä (vuoden 2014 arvio). Vuonna 1921 kaupunkioikeudet saanut Senaki tunnettiin vuosina 1933–1976 nimellä Mikha Tskhakaia ja 1976–1989 Tskhakaia georgialaisen vallankumouksellisen ja kommunistin Mikha Tskhakaian mukaan.
Kaupungin lähelle on sijoitettu Georgian armeijan 2. divisioona. Kaupungin eteläpuolella on Senakin sotilaslentokenttä. 18. lokakuuta 1998 noin 200 sotilasta nousi kapinaan eversti Akaki Eliavan johdolla ja marssi kohti maan toiseksi suurinta kaupunkia Kutaisia. Kapinayritys keskeytyi ensimmäisiin taisteluihin.
8. elokuuta 2008 Venäjän ilmavoimat pommitti kohteita kaupungin lähellä osana Venäjän–Georgian sotaa. Abhasiasta saapuneet venäläiset joukot miehittivät kaupungin 11. elokuuta.
Senakin kaupungin teatteri.
Rautatieasemaa.
Aiheesta muualla

Kuvia tai muita tiedostoja aiheesta Senaki Wikimedia Commonsissa
Liv Morgan

| Liv Morgan |
| --- | --- |

Henkilötiedot
Syntynyt: 8. kesäkuuta 1994 (ikä 30)  Paramus, New Jersey 
Kansalaisuus:   Yhdysvallat 
Showpainija
Kehänimet:  Liv Morgan    Gionna Daddio    Marley 
Aktiivisena:  2015–
Pituus:  160 cm 
Paino:  57 kg
Kouluttajat:  WWE Performance Center 
Gionna Jene Daddio (s. 8. kesäkuuta 1994)  on yhdysvaltalainen showpainija ja työskentelee WWE:ssä nimellä Liv Morgan. Hän on kiinnitettynä Smackdown brändissä. Morgan on hallitseva WWE Women’s Tag Team Championship-mestari yhdessä Raquel Rodriguez kanssa kolmatta kertaa.
World Wrestling Entertainment

Daddio teki debyyttinsä WWE:n NXT brändissä helmikuussa 2015 nimellä "Marley", mutta saman vuoden lopussa käytti jo nykyistä "Liv Morgan" nimeään. Kolmen vuoden NXT vuoden jälkeen hän siirtyi Smackdown brändiin vuoden 2017 lopussa. Yhdessä Ruby Riottin ja Sarah Loganin he muodostivat The Riott Squadin , jotka olivat pahiksia. Ryhmä ei saavuttanut suurempaa menestystä, vaikka he ottelivatkin naisten joukkuemestaruudesta.
Vuonna Morgan aloitti painimaan yksilönä ja hänen persoonaansa aloitettiin kääntämään hyvikseksi.  Seuraavina vuosina Morgan otteli entistä ryhmäläistään vastaan, mutta muodosti myös myöhemmin jälleen joukkueen Ruby Riottin kanssa. The Riott Squad hajosi lopullisesti 2021, kun Riottin  WWE-sopimus päättyi.
Vuoden 2021 lopussa Morgan siirrettiin Raw brändiin ja tämän jälkeen hän pääsikin osallistumaan isompiin otteluihin mestaruuksista. . Vuosi 2022 on ollut Morganin uran paras vuosi, sillä hän voitti ensin Money in the Bank tikapuuottelun ja mahdollisuuden haastaa naisten mestari milloin vain. Morgan rahastikin salkun samana iltana Ronda Rouseyta vastaan ja voitti itselleen WWE Smackdown Women’s Championship - mestaruuden. . Morgan on puolustanut mestaruuttaan Rouseyta vastaan SummerSlamissa ja Shayna Baszleria vastaan Clash at the Castlessa voitokkaasti. Morgan hävisi mestaruuden Ronda Rouseylle vuoden 2022 Extreme Rules-tapahtumassa.
Morgan osallistui 2023 Royal Rumbleen ja asteli kehään sijalla 2 ja hän selviytyi kehässä yli tunnin ja putosi viimeisenä kehästä. Huhtikuussa 2023 Morgan onnistui yhdessä Raquel Rodriguezin kanssa voittamaan WWE Women’s Tag Team Championship-mestaruus Becky Lynchiltä ja Litalta. Tämä mestaruus on Morganille ensimmäinen kerta henkilökohtaisesti. Morgan ja Rodriguez joutuivat 19.toukokuuta luopumaan mestaruudesta Morganin loukkaantumisen vuoksi..
Morgan palasi Smackdown-ohjelmassa takaisin viikkoa ennen Money in the Bank-tapahtumaa ja haastoi yhdessä Rodriguezin kanssa hallitsevat WWE Women's Tag Team Championship-mestarit otteluun MinB-tapahtumassa. Morgan ja Rodriguez onnistuivat voittamaan mestaruuden uudestaan Shayna Baszlerin avustuksella, koska hän kääntyi pariansa Ronda Rouseyta vastaan. Morgan ja Rodriguez hävisivät joukkue-mestaruuden Sonya Devillelle ja Chelsea Greenille kahden viikon päästä, koska Rhea Ripley hyökkäsi heidän kimppuunsa ennen ottelua kulissien takana. Viikkoa myöhemmin Morgan jäi puolen vuoden tauolle, koska hän oli kärsinyt olkapäävamman.
World Wrestling Entertainment > Lv Morganin koston kiertue

Puolen vuoden tauon jälkeen Morgan palasi kehätoimintaan vuoden 2024 Royal Rumble-tapahtumassa ja osallistui naisten Royal Rumble -otteluun sijalla 30 ja  päätyi lopulta toiseksi Bayleyn voittaessa ottelun. Seuraavaksi hän osallistui naisten Elimination Chamber -otteluun mestaruudesta saman nimisessä tapahtumassa, mutta oli viimeinen nainen, jonka Becky Lynch lopulta eliminoi.
Huhtikuussa Morgan hyökkäsi Rhea Ripleyn kimppuun kulissien takana ja hän joutui luopumaan mestaruudestaan loukattuaan kätensä. Seuraavien viikkojen aikana Morganista alkoi löytyä enemmän ilkeämpiä piirteitä. King and Queen of the Ring -tapahtumassa 25. toukokuuta Morgan voitti Lynchin ja voitti Women’s World Championship-mestaruuden toisen kerran urallaan. Lopulta Morgan liittyi Judgment Day-ryhmään ja on siinä parina Dominik Mysterion kanssa. Crown Jewelissa 2. marraskuuta Morgan selätti Nia Jaxin ja voitti ensimmäisenä WWE Women's Crown Jewel Championship -mestaruuden Mysterion ja Raquel Rodriguezin puuttuessa otteluun.
Mestaruudet ja saavutukset

WWE
Women’s World Championship / WWE Smackdown Women’s Championship (2 kertaa)
WWE Women’s Tag Team Championship (3 kertaa) yhdessä Raquel Rodriguezin kanssa
Money in the Bank voitto (2022)
WWE Women's Crown Jewel Championship (2024)
Oni (Georgia)

| Oni (ონი) |
| --- | --- |
 Onin synagoga.
 lippu:  vaakuna
 Oni
 Koordinaatit: 42°35′N, 43°27′E 
Valtio:  Georgia
Hallintoalue:  Ratša-Letškhumi ja Kvemo Svaneti
Piirikunta:  Oni
Korkeus:  830 m
Väkiluku (2014):  2 656
Aikavyöhyke:  UTC+4
Infobox OKVirheellinen NIMI-arvo: 
Oni (georg. ონი) on kaupunki Onin piirikunnassa Ratša-Letškhumi ja Kvemo Svanetin hallintoalueella Georgiassa. Kaupungissa on vuoden 2014 väestönlaskennan mukaan 2 656 asukasta ja se on piirikuntansa keskus. Kaupunki sijaitsee Rioni-joen vasemmalla rannalla syvässä laaksossa yli 800 metriä merenpinnan yläpuolella.
Historia

Nykyisen Onin alueella on ollut asutusta jo pronssikaudelta saakka. Arkeologia on paljastanut esineistöä Kolkhiin kulttuurin ajalta, erityisesti kokoelman kolkhislaisia kolikoita 500–200-luvuilta ennen ajanlaskun alkua. Oni esiintyy kirjoituksissa ensimmäisen kerran 1400-luvulla, vaikka legendan mukaan kaupungin perusti myyttinen 100-luvulla eaa. hallinnut kuningas Parnadžom. Oni sijaitsee Pohjois-Kaukasukselta, Kartlista ja Imeretistä sekä eteläisestä Ratšasta tulevien kulkureittien risteyskohdassa, ja se kehittyi tyypilliseksi myöhäiskeskiaikaiseksi kauppakaupungiksi, josta Imeretin kuninkaat ja Ratšan prinssit kiistelivät. Kaupunki liitettiin Venäjän keisarikuntaan vuonna 1801, ja vuonna 1846 siitä tehtiin Ratšan piirikunnan keskus. Neuvostoliiton aikana kaupunki liitettiin ympäröivien kylien kanssa Onin piirikunnaksi, jota hallitaan nykyisin osana Ratša-Letškhumi ja Kvemo Svanetin aluetta.
Viime vuosikymmeninä Oni on kärsinyt maanjäristyksistä ja sarjasta lumivyöryjä. Erityisen raju maanjäristys iski alueelle 29. huhtikuuta 1991. Maanjäristyksen voimakkuus oli 6,9 Richterin asteikolla, joten se oli voimakkain Kaukasuksella koskaan mitattu maanjäristys, ja se aiheutti merkittäviä vahinkoja Onin infrastruktuurille.
Neuvostoliiton hajoamisen jälkeisestä muuttoliikkeestä huolimatta Onissa elää yhä historiallinen georgianjuutalainen yhteisö, Georgian kolmanneksi suurin Tbilisin ja Kutaisin jälkeen. Onin kaupungissa on 1880-luvulla rakennettu synagoga.
Onissa ja sen ympäristössä on useita historiallisia monumentteja, mukaan lukien keskiaikaisten linnoitusten raunioita ja kirkkoja. Suosittu kylpylä, Šovi, sijaitsee noin 30 kilometrin päässä Onista Suuren Kaukasuksen etelärinteillä. Ratšan alueellisessa museossa Onin kaupungissa on 14 000 esineen kokoelma, johon kuuluu arkeologista, etnografista, numismaattista ja luonnonhistoriallista esineistöä, kuvataidetta, historiallisia dokumentteja, käsikirjoituksia ja kirjoja.
Aiheesta muualla

Kuvia tai muita tiedostoja aiheesta Oni (Georgia) Wikimedia Commonsissa
Onin synagoga sisältä.
Matkakortti

Matkakortti on älykortti, jonka sisään on upotettu elektroniikkaa joukkoliikennematkan maksamista varten. Kortit ovat lukijaan työnnettäviä kontaktikortteja tai langattomasti toimivia RFID-kortteja. Kortille voidaan ladata aikaa (kautta, matkustuspäiviä), tietyn välin kulkemiseen (esimerkiksi pikavuorobussilla Helsingin ja Turun välillä) oikeuttavia matkoja tai arvoa (rahaa, jolla voi maksaa erihintaisia matkoja).
Suomi

Matkakortteja on käytössä paikallisesti eri puolilla Suomea: esimerkiksi pääkaupunkiseudulla, Oulussa, Turussa ja Tampereella. Matkahuolto otti omat matkakorttinsa käyttöön Kotkassa vuonna 1988 ja koko Suomessa 1997. Suomen hallitus on suunnitellut, että Suomeen pitäisi saada valtakunnallinen matkakorttijärjestelmä, joka toimisi riippumatta alueesta sekä busseissa että junissa. Järjestelmä on nimeltään Waltti ja on jo käytössä noin kahdellakymmenellä kaupunkiseudulla ja alueella.
Suomi > Pääkaupunkiseudun matkakorttijärjestelmä

Matkakortti otettiin pääkaupunkiseudulla yleiseen käyttöön vuonna 2002. Kortti korvasi Helsingin, Espoon, Vantaan ja Kauniaisten joukkoliikenteen pahviset matkaliput. Kerava liittyi matkakorttialueeseen vuoden 2006 alussa kausilippujen osalta. Kirkkonummi liittyi järjestelmään vuoden 2007 alussa junaliikenteen ja Pohjolan Liikenteen linja-autojen osalta.
Kortin luku ja mahdollinen kirjoitus korttiin tapahtuu langattomasti radiotaajuudella. Matkakortti toimii RFID-tekniikalla. Matka maksetaan näyttämällä korttia lukijalaitteelle liikennevälineeseen noustessa. Arvolipun ostaminen vanhalla lukijalaitteella tapahtui näyttämällä korttia lukijalaitteelle ja painamalla samalla numeronäppäintä. Kausilippua eli aikaa käytettäessä korttia pelkästään näytettiin lukijalaitteelle. Kun järjestelmä oli uusi, matkakorttirekisterin yksityisyydensuojasta oltiin huolissaan.
HSL uusi lukijalaitteensa vuonna 2016. Uudella laitteella kausilippua käytettäessä riittää, että korttia näytetään lukijalaitteen alalaitaan. Arvolippua ostaessa valitaan ensin lipputyyppi ja vasta sitten näytetään korttia lukijalle.
Aiheesta muualla

Uuden HSL-alueen matkakortin sivut (Arkistoitu – Internet Archive)
Vanha YTV:n matkakorttisysteemin tarkastelu (Arkistoitu – Internet Archive)
Tekniikka&Talous: HSL:n matkakortti kekseliäässä käytössä purjehduksen EM-kisoissa (Arkistoitu – Internet Archive)
Kuntalehti: Kainuussa käyttöön matkakortti[vanhentunut linkki]
Svenska Dagbladet: Smarta kort gör resor enklare (ruotsiksi)
Sydsvenskan: Storstäder går ihop om resekort (ruotsiksi)
Svensk kollektivtrafik: Resekortet (Arkistoitu – Internet Archive) (ruotsiksi)
Tanskalainen "Rejsekort" (tanskaksi)
India Today: A single travel card for all public transport on cards (englanniksi)
The Sydney Morning Herald: Coming soon: travel card that tracks moves (englanniksi)
Pääkaupunkiseudun alkuperäinen matkakortti ja vanha lukijalaite.
Kasimir Pennanen

Kasimir Oskar Alarik Pennanen (28. toukokuuta 1980 – 26. maaliskuuta 2006 Helsinki) oli suomalainen näyttelijä, joka opiskeli elokuvakäsikirjoittamista Taideteollisessa korkeakoulussa.
Pennanen oli näyttelijä Kristiina Elstelän ja ohjaaja Jotaarkka Pennasen poika. Pennanen on näytellyt muun muassa isänsä ohjaamissa TV-elokuvissa Hamlet (1992) ja Ystävä vai vihollinen (1993) sekä Taisto-Bertil Orsmaan jännityssarjoissa Katso naamion taa (1989) ja Jäähyväiset rakkaimmalle (1993). Hän on myös ääninäytellyt Pinocchio-piirroselokuvassa Lampun sydän-hahmoa, Maa aikojen alussa-piirroselokuvassa Pikkutassu-hahmoa ja Fievel matkalla villiin länteen-animaatioelokuvassa Fievel-hahmoa.
Helsingin kaupunginteatterissa Pennanen näytteli poikaa Intiasta William Shakespearen näytelmässä Kesäyön uni (ensi-ilta 12. tammikuuta 1990, ohjaus Laura Jäntti) sekä pikkupoikaa Arthur Laurentsin ja Jule Stynen musikaalissa Rose (ensi-ilta 28. lokakuuta 1992, ohjaus Markku Nenonen).
Pennanen sai surmansa junaonnettomuudessa. Hän oli palaamassa illanvietosta myöhäiseen aikaan yöstä, oikaisi kotimatkallaan rautatien yli ja jäi junan alle.
Aiheesta muualla

Kasimir Pennanen Elonetissä.
Kasimir Pennanen Internet Movie Databasessa. (englanniksi)
| --- | --- |
Auktoriteettitunnisteet: Henkilöt :  Elonet
Lämpövoimalaitos

Lämpövoimalaitos on voimalaitos, joka tuottaa ensin lämpöä, ja muuttaa sen edelleen sähköksi generaattorissa. Tyypillisimmin poltetaan jotain polttoainetta, vapautuneella lämmöllä höyrystetään vettä, höyry pyörittää höyryturbiinia ja tämä edelleen pyörittää generaattoria. Höyryturbiini ei pysty hyödyntämään kaikkea höyryssä olevaa energiaa. Höyryssä olevaa lämpöenergiaa voidaan joko ottaa hyötykäyttöön, jolloin kyseessä on vastapaine- eli lämmön ja sähkön yhteistuotantolaitos, tai lauhduttaa vesistöön tai ilmaan, jolloin kyseessä on lauhdevoimalaitos. Koska lauhdevoimalaitoksessa höyryturbiinin jälkeinen paine ja lämpötila voidaan laskea matalammaksi kuin  vastapaineella, saadaan höyryturbiinista enemmän tehoa ja siten generaattorista enemmän sähköä, mutta loppu energia menee hukkaan. Vastapainevoimalaitoksessa höyry poistuu turbiinista kuumempana ja korkeammassa paineessa, joten sähköä saadaan vähemmän mutta toisaalta lauhteen energia voidaan hyödyntää. Tämän vuoksi lauhdevoimalaitoksia käytetään pelkkään sähköntuottoon, mutta mikäli lämmölle on paikallinen käyttökohde käytetään vastapainevoimalaitosta.
Voimalaitoksia jotka tuottavat samanaikaisesti lämpöä ja sähköä kutsutaan yhteistuotantovoimalaitoksiksi.
Lämpövoimalaitoksia ovat ydinvoimalaitokset sekä polttoaineita kuten puuta, turvetta, kotitalousjätettä, hiiltä ja biohiiltä käyttävät voimalaitokset. Lisäksi ns. kombivoimalaitoksessa on osana lämpövoimalaitos.
Aiheesta muualla

Kuvia tai muita tiedostoja aiheesta Lämpövoimalaitos Wikimedia Commonsissa
Voimalaitokset
| --- | --- |
Vesivoimalaitos: Jokivoimalaitos |  Säännöstelyvoimalaitos |  Vuorovesivoimalaitos |  Aaltovoimalaitos |  Pumppuvoimalaitos 
Lämpövoimalaitos: Lauhdevoimalaitos |  Ydinvoimalaitos
Vastapainevoimalaitos: 
Kaasuturbiinivoimalaitos: Maakaasuvoimalaitos
Polttomoottorivoimalaitos: Dieselmoottorivoimalaitos
Tuulivoimalaitos: 
Aurinkolämpövoimalaitos: 
Polttokennovoimalaitos:
Rustavi

| Rustavi (რუსთავი) |
| --- | --- |
 Katu Rustavin keskustassa.
 lippu:  vaakuna
 Rustavi
 Koordinaatit: 41°32′N, 45°0′E 
Valtio:   Georgia
Hallintoalue:  Kvemo Kartli
Hallinto:  
 – Pormestari:  Mamuka Tšikovani
Pinta-ala:  
 – Kokonaispinta-ala:  60 km²
Korkeus:  350 m
Väkiluku (2007):  117 900
 – Väestötiheys:  1 965 as./km²
Aikavyöhyke:  UTC+4
 
 http://www.rustavi.ge/ 
Infobox OKVirheellinen NIMI-arvo: 
Rustavi (georg. რუსთავი) on Georgian neljänneksi suurin kaupunki. Rustavi sijaitsee Kaakkois-Georgiassa Kvemo Kartlin hallintoalueella Mtkvarijoen varrella 37 kilometriä Tbilisistä kaakkoon. Kaupungissa on 117 900 asukasta (vuonna 2007).
Historia

Kronikoitsija Leonti Mrovelin mukaan kaupunki perustettiin jo 300-luvulla eaa., mutta ensimmäiset varsinaiset jäljet kaupungista ovat 300-luvulta ajanlaskun alun jälkeen. Kuningas Trdatin sanotaan rakentaneen Kukhetin alueelle kanavan (ru, "virta") Mtkvarijoesta, mistä Rustavi on saattanut saada nimensä. Myös Rustavin ensimmäisen kirkon ja linnoituksen rakennustyöt on liitetty samalle aikakaudelle. Kuningas Vakhtang I teki 400-luvulla kaupungista kirkollisen keskuksen. Arabit tuhosivat kaupunkia 700-luvulla.
Kaupunki eli kukoistuskauttaan 1200-luvulla, jolloin se oli merkittävä kaupan keskus. Mongolit kuitenkin tuhosivat kaupungin vuonna 1265, eikä se enää toipunut. Nykyinen kaupunki syntyi vasta neuvostoaikana, kun vanhan Rustavin raunioille perustettiin metalliteollisuuden keskus, joka rakennettiin vuosina 1941–1950. Kaupunkioikeudet Rustavi sai vuonna 1948.
Neuvostoliiton hajoamisen aiheuttama talousromahdus iski kaupunkiin pahoin. Rustavin väkiluku oli vuoden 1989 väestönlaskennassa vielä yli 159 000, mutta se laski vuoteen 2002 mennessä noin 116 000:een. Rustavin asukkaista georgialaisia on vuoden 2002 väestönlaskennan mukaan 87,8 prosenttia. Suurimmat vähemmistöt ovat azerit (4,3 prosenttia) ja venäläiset (3,1 prosenttia).
Aiheesta muualla

Kuvia tai muita tiedostoja aiheesta Rustavi Wikimedia Commonsissa
Kaupungin kotisivut (Arkistoitu – Internet Archive) (georgiaksi) (englanniksi)
Georgian kaupungit ja piirikunnat